অসুস্থ তাও SIR-এর কাজের চাপ! মৃত মালদহের BLO

মালদহ: এসআইআর আবহে রাজ্যে ফের এক বিএলওর মৃত্যু। বুধবার ভোররাতে মৃত্যু হল মালদহের বিএলও (BLO Died) সম্পৃতা চৌধুরী সান্যালের। কাজের চাপে অসুস্থ হয়ে মৃত্যু দাবি পরিবারের। মালদহর ইংরেজবাজার পুরসভার ফুলবাড়ী পাকুরতলা এলাকার ঘটনা। খবর পেয়েই মৃতার বাড়িতে ছুটে যান স্থানীয় কাউন্সিলর। যদিও সব মৃত্যুর জন্য এসআইআরকে দুষলে চলবে না বলেই মন্তব্য স্থানীয় বিজেপি নেতৃত্বের।

মৃতা বিএলও সম্পৃতা চৌধুরী সান্যালের বাড়ি পাকুরতলা এলাকায়। পেশায় আইসিডিএস কর্মী। ইংরেজবাজার পুর এলাকার ১৫ নম্বর ওয়ার্ডের ১৬৩ নম্বর বুথে বিএলএর দায়িত্বে ছিলেন। তার স্বামীর অভিযোগ প্রচণ্ড কাজের চাপ ছিল। তার মধ্যে তীব্র শীত। গত কয়েকদিন ধরে অসুস্থ হয়ে পড়েছিলেন তার স্ত্রী। ডাক্তার দেখিয়েছিলেন। ডাক্তার বিশ্রাম নিতে বলেছিলেন। কিন্তু এস আই আর এর কাজের চাপ প্রচন্ড ছিল। এতে আরও অসুস্থ হয়ে পড়েন। আজ ভোরে তার মৃত্যু হয়। খবর পেয়ে বাড়িতে ছুটে যান ১৫ নম্বর ওয়ার্ডের তৃণমূল কাউন্সিলর গায়েত্রী ঘোষ। কাউন্সিলর এর অভিযোগ নির্বাচন কমিশনের অতিরিক্ত চাপের ফলেই বিএল ওরা অসুস্থ হয়ে পড়ছে। যার পরিণতি মৃত্যু হল। পাল্টা বিজেপি দক্ষিণ মালদা সাংগঠনিক জেলার সভাপতি অযোগ গঙ্গোপাধ্যায় বলেন, যেকোনো মৃত্যু দুঃখজনক। তবে সব দোষ নির্বাচন কমিশনকে চাপিয়ে দিলে হবে না। তৃণমূলের যারা জনপ্রতিনিধি বা নেতৃত্ব আছে তারাও বি এল ওদের উপর চাপ সৃষ্টি করছে। হলেই এইসব সমস্যার সৃষ্টি হচ্ছে।